**RAPORT PRIVIND SITUAŢIA HIDROMETEOROLOGICĂ**

**ŞI A CALITAŢII MEDIULUI**

**în intervalul 14.02.2024, ora 08.00 – 15.02.2024, ora 08.00**

**I. SITUAŢIA HIDROMETEOROLOGICĂ**

**1. Situaţia și prognoza hidrologică pe râurile interioare și Dunăre, din 15.02.2024, ora 08.00**

**RÂURI:**

**I.N.H.G.A.** a emis o **actualizare ATENŢIONARE Hidrologică, cod galben**, valabilă în intervalul **14.02.2024 ora 11:00 – 15.02.2024 ora 12:00**, vizând **creşteri de debite şi niveluri ca urmare a propagării viiturilor formate anterior în amonte, cu depăşiri ale COTELOR DE ATENȚIE**, astfel:

**COD GALBEN**

**În intervalul 14.02.2024 ora 11:00 – 15.02.2024 ora 12:00**  pe râurile: Tur – sector aval S.H. Turulung **(sector îndiguit, judeţul Satu Mare), Crişul Alb – sector aval S.H. Criscior – amonte S.H. Gurahonţ (judeţele: Hunedoara şi Arad),** Orăştie - afluent al Mureşului **(judeţul Hunedoara)**, Mureş – sector aval S.H. Brănişca – amonte S.H. Arad **(judeţele: Hunedoara şi Arad)** şi Prut – sector amonte acumularea Stânca Costeşti **(judeţul Botoşani)**.

**Se ridică începând cu data de 14.02.2024 ora 11:00 Avertizarea Hidrologică din celelalte bazine hidrografice avertizate anterior.**

Aceaste mesaje au fost transmise de către Centrul Operativ pentru Situaţii de Urgenţă al Ministerului Mediului, Apelor şi Pădurilor către*: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Comitetele Judeţene pentru Situaţii de Urgenţă vizate, astfel:*

* - *ARAD, BOTOŞANI, HUNEDOARA şi SATU-MARE – ATENŢIONARE Hidrologică, cod Galben*

**Debitele au fost în creștere** datorită cedării apei din stratul de zăpadă şi propagării, exceptând râurile din bazinele hidrografice: Vedea, Bârlad, Jijia, bazinele mijlocii şi inferioare Argeşului şi Ialomiței, cursul mijlociu şi inferior al Prutului şi râurile din Dobrogea unde au fost staționare.

Pe râurile din bazinele Vişeu, Iza, Tur, Olt, Buzău, Rm. Sarat, bazinele superioare al Someșului, Mureșului, Timișului, Jiului, Argeşului şi Ialomiței debitele au fost în scădere.

Debitele se situează la valori în jurul și peste mediile multianuale lunare pe râurile din bazinele hidrografice: Vișeu, Iza, Tur, Someș, Crișuri, Mureș, Timiș, Bârzava, Caraş, Nera, Cerna, Olt, Suceava, Moldova, Bistrița, Trotuş, Putna, Buzău, în bazinele superioare ale Jiului şi, pe cursurile Siretului şi Prutului. Pe celelalte râuri debitele se situează la valori cuprinse între 30-80% din normalele lunare, mai mici (sub 30%) pe râurile din bazinele hidrografice: Moravița, Vedea, Rm. Sărat, Bârlad, Jijia, pe unii afluenți din bazinele inferioare ale Jiului, Oltului, Argeșului și pe unele râuri din Dobrogea.

În interval s-au situat peste:

- **COTA DE INUNDAȚIE** râul Orăștie la stația hidrometrică Orăștie (250+15) – jud. HD;

- **COTELE DE ATENȚIE** râul Crişul Alb la stația hidrometrică Vața de Jos (350+64)-jud. HD, râul Sebeș la stația hidrometrică Turnu Ruieni (250+18) – jud. CS, și râul Sașa la stația hidrometrică Poieni (60+5) – jud. CS.

Se situează peste:

* **COTA DE ATENȚIE** râul Tur la stația hidrometrică Micula (270+27) – jud. SM.

Este în vigoare **ATENȚIONAREA HIDROLOGICĂ** nr. 18 din 14.02.2024, începând cu ora 11:00.

**Debitele vor fi în scădere,** exceptând cursurile mijlocii şi inferioare ale Someşului, Crasnei, Barcăului, Crișurilor, Mureşului, Begăi, Timișului şi cursurile inferioare ale Trotuşului, Bistriței, Moldovei şi Sucevei unde vor fi în creștere datorită propagării.

Pe râurile din bazinele hidrografice: Vedea, Argeș, Ialomița, Siret (exceptând cursurile inferioare ale Trotuşului, Bistriței, Moldovei şi Sucevei), Prut și pe cele din Dobrogea, debitele vor fi, în general, staționare.

Se menține în vigoare **AVERTIZAREA HIDROLOGICĂ** nr. 18 din 14.02.2024.

**DUNARE:**

**Debitul la intrarea în țar****ă (secțiunea Baziaș) în** **intervalul 14.02.2024 – 15.02.2024** **a fost în creştere, având valoarea de** **6500 m3/s,** peste media multianuală a lunii **februarie (5300 m3/s).**

În aval de Porţile de Fier debitele au în creștere la Gruia și pe sectorul Zimnicea - Călărași și în scădere pe sectoarele Calafat – Tr. Măgurele și Cernavodă – Tulcea.

**Debitul la intrarea în** **țară (secțiunea Baziaș) va fi în creştere (6700 m3/s).**

În aval de Porţile de Fier, debitele vor fi în creștere pe sectoarele Gruia – Calafat şi Giurgiu - Vadu Oii şi în scădere pe sectoarele Bechet - Zimnicea şi Brăila – Tulcea.

***Se situează în faza I-a de apărare următoarele sectoare de dig:***

-Sf. Gheorghe și Tudor Vladimirescu (din administrarea ANAR); Nufăru-Victoria (din administrarea consiliilor locale) - jud. Tulcea.

**2.** **Situaţia meteorologică în intervalul 14.02.2024, ora 08.00 – 15.02.2024, ora 08.00**

**În ţara,** pe parcursul zilei, valorile termice, în scădere în jumătatea de est, s-au situat peste cele specifice perioadei în cea mai mare parte a țării, exceptând zonele montane și perimontane unde au fost în jurul normelor, cu maxime ce s-au încadrat între 3 grade la Darabani, Rădăuți, Suceava și Întorsura Buzăului și 14 grade la Apa Neagră, Băilești și Slatina; cerul a fost variabil la senin în regiunile vestice și sud-vestice și a avut înnorări în restul țării, iar pe arii restrânse au fost precipitații slabe - ploi în Muntenia și estul Olteniei, predominant ploi în Moldova, mixte în estul Transilvaniei și ninsori în Carpații Meridionali și Orientali. Noaptea, cerul s-a degajat și în centru, în nord și în dealurile sudice, temperaturile au fost mai scăzute decât în nopțile precedente în toate regiunile, devenind apropiate de mediile climatologice în cele intracarpatice; nebulozitatea a mai persistat în est și sud-est, însă doar cu totul izolat a mai plouat slab. La ora 6, valorile termice erau cuprinse între -5 grade la Târgu Lăpuș, Câmpeni, Vărădia de Mureș și Bozovici și 6 grade la Constanța, Constanța-dig și Pătârlagele. Vântul a avut intensificări (cu viteze de 55...65 km/h) în Moldova și estul Munteniei, local și temporar în Dobrogea, precum și în masivele cele mai înalte din Carpații Meridionali (rafale de 70...80 km/h); în celelalte zone, vântul a suflat slab și moderat, izolat cu ușoare intensificări ziua în extremitatea de sudvest a teritoriului. Este strat de zăpadă în cea mai mare parte a zonei montane și aseară la ora 20 măsura *-în platformele stațiilor meteorologice*- până la 175 cm în Munții Făgăraș, 145 cm în Munții Călimani și 118 cm în Munții Țarcu. Spre dimineață, pe arii restrânse, în centru s-a format ceață.

*Observație: au fost emise 6 atenționări cod galben pentru fenomene meteorologice periculoase imediate.*

**La Bucureşti,** valorile termice, îndeosebi cele diurne, s-au menținut mult mai ridicate decât normele perioadei. Cerul a fost înnorat în mare parte din interval, iar vântul a suflat slab până la moderat. Temperatura maximă a fost de 12 grade la Filaret și Afumați și de 13 grade la stația meteo Băneasa (valori cu 7...8 grade peste mediile climatologice), iar la ora 6 se înregistrau 3 grade la Băneasa și Afumați și 4 grade la Filaret.

**3. Prognoza meteorologică în intervalul 15.02.2024, ora 08.00 – 16.02.2024, ora 08.00**

**În ţara,** vremea va fi în general frumoasă, cu valori termice mai ridicate decât cele specifice datei. Cerul va fi mai mult senin, iar vântul va sufla slab și moderat. Excepție vor face regiunile sud-estice și estice, unde temporar cerul va fi noros, iar în Dobrogea, jumătatea de sud a Moldovei și estul Munteniei pe alocuri va ploua slab și pe parcursul zilei vântul va avea unele intensificări (viteze la rafală în general de 40...50 km/h). Temperaturile maxime se vor încadra între 5 și 14 grade, iar cele minime vor fi cuprinse între -6 și 4 grade, mai scăzute în zonele depresionare din estul Transilvaniei, spre -10 grade, dar și mai ridicate, până la 5...6 grade în deltă și pe litoral. Dimineața și noaptea, pe suprafețe mici, se va semnala ceață.

**La Bucureşti,** vremea va fi în general frumoasă, iar valorile termice se vor situa peste cele specifice datei. Cerul va fi mai mult senin, cu înnorări după-amiaza și în a doua parte a nopții. Vântul va sufla slab până la moderat. Temperatura maximă va fi de 11...12 grade, iar cea minimă se va situa în jurul valorii de 0 grade.

**4. Buletin nivometeorologic pentru perioada 14.02.2024 ora 20 - 16.02.2024 ora 20:**

**Masivul Făgăraș:** **RISC MARE (4)**

**La peste 1800 m**: În ultimele 48 de ore s-au semnalat ninsori însemnate cantitativ, care au depus peste 40-50 cm de zăpadă proaspătă, iar pe versanții nordici local peste 60-70 cm. Pe fondul temperaturilor negative din următoarele 36 de ore, atât nocturne, cât și diurne, stratul de zăpadă nu va suferi modificări majore, iar în cursul după-amiezei de vineri, 16 februarie, pe fondul temperaturilor în creștere, ușor pozitive la altitudini de 1800-2100 m, dar și al insolației, stratul de zăpadă se va umezi în partea sa superioară, ceea

ce va crește șansele producerii unor curgeri spontane care să angreneze zăpadă recent depusă. În zona crestelor se întâlnesc cornișe de mari dimensiuni și plăci de vânt, cu rezistenţă scăzută, care se pot rupe cu ușurință. În zonele adăpostite sunt prezente depozite şi troiene de zăpadă însemnate. Atât în mod spontan, cât și la supraîncărcări, pe pantele mai înclinate, stratul de zăpadă proaspătă de la suprafață poate aluneca peste cele mai dure din interior, iar plăcile de vânt se pot rupe, ducând la declanșarea de avalanșe de dimensiuni medii și mari. Riscul va fi **mare (4).**

**Și la altitudini de sub 1800 m** stratul nou-depus din ultimele 48 de ore depășește 40-50 cm și pe versanții nordici local 70 cm, iar zăpada căzută este umedă și grea. Pe anumite pante și văi se mențin condițiile pentru curgeri spontane și de declanșare a unor avalanșe de dimensiuni medii și mari, riscul fiind crescut la supraîncărcări și **mare(4)**.

**Munţii Rodnei:** **RISC ÎNSEMNAT (3)**

**La peste 1800 m**, Ninsorile din ultimele 48 de ore au depus local peste 20-25 cm de zăpadă proaspătă, peste zăpada mai veche, dar cu rezistență încă scăzută și care în mare parte a fost suflată de vânt pe văi, către altitudini mai joase. La suprafața zăpezii se întâlnesc astfel zone cu rezistență scăzută în primii 25-35 cm. În zonele adăpostite sunt troiene şi acumulări mai însemnate, iar în zona crestelor cornișe și plăci de vânt, ce se pot rupe la supraîncărcări. În profunzime stratul este înghețat și compact, cu multiple cruste de gheață. Pe pantele suficient de înclinate, straturile de la suprafaţă cu zăpadă proaspătă și cu rezistență redusă vor putea aluneca peste cele mai dure, din profunzime, ducând la declanșarea unor avalanșe de dimensiuni medii și izolat mari, riscul fiind prezent mai ales la supraîncărcări. Riscul declanșării avalanșelor se va menține însemnat(3).

**La altitudini mai mici de 1800 m** Ninsorile recente au depus local un strat consistent și la altitudini mai joase, astfel că există un risc de declanșare de avalanșe de zăpadă proaspătă între 1500-1800 m. Mai ales la supraîncărcări, dar izolat și spontan, pe pantele mai înclinate, vor fi condiţii favorabile pentru declanșare unor curgeri sau avalanșe de dimensiuni medii și izolat chiar mari pe pantele cu depozite însemnate. Riscul se va menține însemnat(3).

**Munţii Bucegi:** **RISC ÎNSEMNAT (3)**

**La peste 1800 m**, ultimele zile au adus ninsori moderate pe versanții nordici, ce au depășit pe alocuri 15-20 cm și mai reduse cantitativ pe cei sudici și estici, unde s-au înregistrat doar câțiva centimetri de zăpadă proaspătă. Ninsorile s-au depus peste zăpada veche, umezită în zilele precedente și care sub acțiunea temperaturilor negative a înregistrat o ușoară consolidare. La altitudini de 1800-2200 m, zăpada nouă s-a depus pe multe pante, în special de pe expozițiile nordice, peste cruste de gheață, cu care nu are coeziune.

Se regăsesc în continuare plăcile de vânt mai vechi din apropierea crestelor, mai ales pe versanții estici și sudici. În zonele adăpostite se întâlnesc unele depozite mai consistente. În profunzime, stratul mai vechi este în general înghețat şi compact. În aceste condiții, stratul de zăpadă proaspătă și unele cu rezistență redusă din zona crestelor, pot aluneca peste cele mai dure din partea inferioară, mai ales la supraîncărcări, favorizând declanșarea unor avalanșe de dimensiuni medii și cu totul izolat mari. Riscul este însemnat (3).

**Sub 1800 m**: stratul este umezit la altitudini de sub 1600 m, iar la altitudini de 1600-1800 m s-au depus local peste 15 cm de zăpadă proaspătă pe versanții nordici. La supraîncărcări, pe pantele suficient de înclinate, mai ales de la altitudini de 1500-1800 m, vor fi condiții pentru declanșarea unor curgeri și avalanșe de dimensiuni mici și medii, riscul fiind moderat (2).

**Munţii Parâng-Şureanu:** **RISC MARE (4)**

**Peste 1800 m**: În urma ninsorilor recente, din ultimele 48 de ore, s-au depus local peste 40-50 cm de zăpadă proaspătă, mai ales pe versanții nordici. Spre creste întâlnim cornișe și plăci de vânt. În profunzime stratul este înghețat și stabilizat. Insolația și temperaturile în ușoară creștere din ultima zi a intervalului, vor crește probabilitatea unor curgeri spontane de zăpadă la orele amiezii, în special pe versanții însoriți. Pe pantele suficient de înclinate, se pot declanșa avalanșe de dimensiuni medii și mari, prin alunecarea zăpezii proaspete și cu rezistență scăzută, inclusiv prin ruperea plăcilor de vânt din zona crestelor, riscul fiind amplificat la supraîncărcări. Riscul declanșării avalanșelor va fi **mare(4)**.

**La altitudini mai mici de 1800 m** s-au acumulat în ultimele 48 de ore local peste 20-30 cm de zăpadă proaspătă și izolat chiar mai mult pe versanții nordici, zăpadă umedă și grea. În profunzime zăpada veche este încă umezită și de grosimi importante pe anumite văi. În văile și zonele adăpostite zăpada este acumulată în depozite mari. Mai ales la supraîncărcări, dar izolat și în mod spontan, se pot produce curgeri și declanșa avalanșe de dimensiuni medii și izolat chiar mari, riscul fiind însemnat(3).

**Munţii Țarcu-Godeanu:** **RISC MARE (4)**

**La peste 1800 m:** Stratul de zăpadă prezintă pe alocuri 40-50 cm de zăpadă proaspătă în partea superioară, în special pe văile de la 1800-2000 m, unde a fost depusă de vânt și prezintă rezistență scăzută pe alocuri în primii 50-60 cm. În zonele adăpostite întâlnim depozite mari și troiene de peste 1-2 metri. În zona crestelor sunt cornișe, iar spre creste sunt formate plăci de vânt, care se pot rupe la supraîncărcări. Mai ales la supraîncărcări, dar și în mod spontan pe fondul insolației și al temperaturilor diurne apropiate de zero grade Celsius, vor fi condiții favorabile pentru declanșarea unor avalanșe de dimensiuni medii și izolat mari. Riscul declanșării avalanșelor va fi **mare(4)**.

**La altitudini mai mici de 1800 m,** ninsorile recente au fost însemnate cantitativ, depășind local 40-50 l/mp, iar zăpada căzută este umedă și grea. Stratul este mai însemnat la altitudini de 1600-1800 m, acolo unde și riscul de declanșare al unor avalanșe este mai pregnant. În văile și zonele adăpostite zăpada este acumulată în depozite mai mari. Mai ales la supraîncărcări, se pot declanșa curgeri și avalanșe de dimensiuni medii și izolat mari - riscul fiind **mare(4)**.

**Munţii Călimani-Bistriţei:** **RISC ÎNSEMNAT (3)**

**La peste 1800 m**, În ultimele 48 de ore s-au acumulat local peste 20-30 cm de zăpadă proaspătă, peste stratul mai vechi ce prezenta rezistență încă redusă în primii 10-15 cm. În zonele adăpostite sunt troiene şi acumulări mai însemnate, iar în zona crestelor plăci de vânt. În profunzime stratul este înghețat și compact, cu multiple cruste de gheață. Pe pantele suficient de înclinate, zăpadă proaspătă și straturile de la suprafaţă cu rezistență redusă vor putea aluneca peste cele mai dure, din profunzime, ducând la declanșarea unor avalanșe de dimensiuni medii și izolat mari, riscul fiind prezent mai ales la supraîncărcări și pe versanții nordici și vestici. Riscul declanșării avalanșelor va fi însemnat(3).

**La altitudini mai mici de 1800 m:** zăpada este umezită la altitudini de sub 1600 m, pe fondul temperaturilor mai ridicate înregistrate și al precipitațiilor mixte, iar la altitudini de 1600-1800 m a nins și local s-au cumulat 15-20 cm de zăpadă proaspătă. Mai ales la supraîncărcări, dar izolat și în mod spontan la orele amiezii, pe pantele mai înclinate, vor fi condiţii pentru declanșare unor avalanșe de dimensiuni mici și medii, în special la altitudini de 1600-1800 m, riscul fiind însemnat(3).

**Masivul Ceahlău:** **RISC MODERAT (2**

Stratul recent depus de zăpadă proaspătă are local grosimi de peste 15-20 cm, mai ales pe versanții nordici și vestici. Pe alocuri stratul de zăpadă prezintă pe alocuri rezistență scăzută în primii 20-30 cm. În profunzime stratul este compact și stabil. Mai ales la supraîncărcări, vor fi condiții de avalanșe mici și izolat chiar medii, în special pe pantele și pe văile pe care se vor crea acumulări mai mari de zăpadă. Riscul este moderat (2).

**Masivul Vlădeasa:** **RISC MODERAT (2)**

Stratul de zăpadă este încă umezit, mai accentuat sub 1600 metri, și este mai consistent pe anumite văi, îndeosebi din versanții vestici. În zonele înalte regăsim pe anumite văi și pante 15-20 cm de zăpadă proaspătă. Mai ales la supraîncărcări, se pot declanșa curgeri și avalanșe de dimensiuni mici și izolat medii, riscul fiind moderat(2).

**PROGNOZA VREMII ÎN INTERVALUL 14.02.2024 ora 20 - 16.02.2024 ora 20:**

Vremea va deveni în general frumoasă, cu temperaturi care se vor situa ușor peste normele climatologice ale perioadei. Cerul va mai prezenta înnorări temporare în cursul nopții de 14/15 februarie și a zilei de 15 februarie în Carpații Orientali și în estul celor Meridionali, unde izolat vor mai fi condiții de ninsori slabe sau de ceață, și va deveni în restul masivelor și al intervalului mai mult senin. Vântul va sufla slab și moderat, cu intensificări trecătoare în zonele de creastă, ce mai pot atinge 30-40 km/h. Stratul de zăpadă se va tasa ușor în zonele înalte și mai accentuat la altitudinile joase din Carpații Meridionali și Occidentali.

**Temperaturi prognozate în intervalul: 14.02.2024 ora 20 - 16.02.2024 ora 20:**

**Peste 1800 m: temperaturi minime**: în creștere ușoară de la -11..-7 grade spre -9…-4 grade

 **temperaturi maxime**: în creștere ușoară de la -4...0 grade spre -2….2 grade

**Sub 1800 m: temperaturi minime**: în creștere ușoară de la -9…-4 grade spre -6…-2 grade

 **temperaturi maxime**: în creștere ușoară de la -1…4 grade spre 2…8 grade

**Vânt la peste 2000 m:** din sector nordic, cu viteze de 30-40 km/h

**Izoterma de 0 grade**: în creștere de la 800-1300 m spre 1400-1900 m, cu valorile cele mai coborâte în Carpații Orientali și cu cele mai ridicate în masivele vestice, spre finalul intervalului

**II. CALITATEA APELOR**

**2.1. Pe fluviul Dunarea**

Nu au fost semnalate evenimente deosebite.

**2.2. Pe râurile interioare**

Nu au fost semnalate evenimente deosebite.

**2.3. Pe Marea Neagra**

Nu au fost semnalate evenimente deosebite.

**III. CALITATEA MEDIULUI**

**3.1. În domeniul aerului**

**Agenţia Naţională pentru Protecţia Mediului** informează că din rezultatele analizelor efectuate în cadrul Reţelei Naţionale de Monitorizare, nu s-au constatat depăşiri ale pragurilor de alertă pentru NO2 (dioxid de azot), SO2(dioxid de sulf), ale pragurilor de alertă și informare pentru O3 (ozon) și ale valorii limită zilnice pentru PM10 (pulberi în suspensie cu diametrul < 10 microni) (50 µg/mc).

**3.2. În domeniul solului şi vegetaţiei**

Nu au fost semnalate evenimente deosebite, iar la nivelul fondului forestier de stat nu s-au înregistrat incendii sau doborâturi de vânt.

**3.3. În domeniul supravegherii radioactivităţii mediului**

Menţionăm că, pentru factorii de mediu urmăriţi nu s-au înregistrat depăşiri ale limitelor de avertizare/alarmare în intervalul de timp menţionat şi nu s-au semnalat evenimente deosebite.Parametrii constataţi la staţiile de pe teritoriul României s-au situat în limitele fondului natural.

**3.4. În municipiul Bucureşti**

În ultimele 24 de ore, sistemul de monitorizare a calităţii aerului în Municipiul Bucureşti nu a semnalat depăşiri ale pragurilor de informare şi alertă.

**IV. ALIMENTĂRI CU APĂ**

***Administraţia Bazinală de Apă Prut-Bârlad***

Judeţul Botoşani

Se menţine situaţia de restricţii în alimentarea cu apă pentru piscicultură la folosinţa: S.C. Pirania S.R.L. Botoşani - pepiniera piscicolă Havarna, prin reducerea debitelor la sursa r. Baseu - ac. Cal Alb corespunzător treptei a III-a de restricţii.

Se menţine Planul de restricţii în alimentarea cu apă - treapta a III-a, pentru A.N.I.F. Filiala Teritorială Moldova Nord-U.A Botoşani-Sistemul de irigaţii Movileni-Havarna, sursa ac. Cal Alb - r. Baseu.

Judeţul Iaşi:

Se menţine situaţia de restricţii în alimentarea cu apă pentru piscicultură la folosinţele:

- S.C. Noralex S.R.L. Iași, S.C. Piscicola S.R.L. Iași și S.C. CC & PES S.R.L. Iași prin reducerea debitelor la sursa r. Miletin – ac. Hălceni corespunzător treptei III de aplicare a restricțiilor;

- S.C. ACVACOM S.R.L. Iaşi prin reducerea debitelor la sursa r. Gurguiata – ac. Plopi corespunzător treptei III de aplicare a restricţiilor;

- S.C. MIHPES S.R.L. Iaşi prin reducerea debitelor la sursa r. Valea Oii – ac. Sarca corespunzător treptei III de aplicare a restricţiilor;

- S.C. APAVITAL S.A. Iași prin reducerea debitelor la sursa r. Bahlui – ac. Parcovaci corespunzător treptei II de aplicare a restricțiilor.

Judeţul Vaslui

Se menţin prevederile „Planului de restricţii şi folosire a apei în perioade deficitare”, astfel:

- treapta III - ANIF Filiala Teritorială de Îmbunătăţiri Funciare Vaslui-Amenajare de irigaţii Mânjeşti, sursa acumularea Mânjeşti;

- treapta III - pentru S.C. AQUAVAS S.A. Vaslui – Sucursala Vaslui din acumularea Soleşti.

**DIRECȚIA COMUNICARE**